
Blindeforsendelser er adresserede forsendelser, som udelukkende indeholder kommunikationsmateriale til brug for blinde. Ved blindhed forstås en synsrest lig 6/60 eller mindre. 

Blindeforsendelser kan sendes portofrit af blinde eller til blinde, hvis der er tale om et ikke-kommercielt forhold mellem afsender og modtager. Blindeforsendelser må indeholde følgende:

· relief- eller punktskrift, inkl. breve og klicheer, til brug for blinde.
· papir til fremstilling af punktskrift sendt fra eller til NOTA eller Hjælpemiddelcentralen for Blinde og Svagsynede
· materiale med lydoptagelser, der udelukkende er bestemt til brug for blinde og som sendes fra eller til NOTA eller institutioner og organisationer for blinde
· Kommunikationsmateriale, der udveksles mellem blinde eller sendes som privat korrespondance fra blinde til seende

Vægt og mål
Blindeforsendelser skal overholde følgende vægtgrænser og mål: 

Vægt: Maksimum: til og med 7 kg. 
Format: Minimum: 14 x 9 cm. 
Rulle eller stang: Længde 10 cm og længde + 2 x diameter/højde = 17 cm. 
Maksimum: Længde 60 cm og længde + bredde + højde = 90 cm. 
Rulle eller stang: Længde 90 cm og længde + 2 x diameter/højde = 104 cm.

Takster
Blindeforsendelser kan sendes portofrit som almindelige breve i både indland til udlandet samt Færøerne og Grønland. 
Blindeforsendelser kan tillige portofrit sendes rekommanderet.

Mærkning og indlevering
Blindeforsendelser skal mærkes med en særlig etiket.
Du kan rekvirere mærkatet ved at kontakte dao’s kundeservice på telefon 44 51 75 70 alle hverdage mellem kl. 08.00 -15.00 eller bestille det i dao’s webshop via dette link: https://dao.as/blindeforsendelse/
Du har ligeledes mulighed for at rekvirere blindeforsendelsesmærket ved at skrive til Dansk Blindesamfund på følgende e-mail: bestilling@blind.dk.

Mærkaterne, der overholder kravene i Universal Postal Convention, Regulations article 17 – 107, pkt. 5.4, fungerer som mærke for portofritagelse for blindeforsendelser.

Blindeforsendelser indleveres i en daoSHOP.
Du finder daoSHOPs via dao’s hjemmeside på dette link: https://dao.as/find-daoshop/. Hvis du har brug for hjælp til at finde en daoSHOP, kan du ringe til dao’s kundeservice på tlf. 44 51 75 70.

Skal du sende en blindeforsendelse der er tykkere end 1 cm, skal den sendes som en pakke. For at sende en pakke skal du kontakte dao’s kundeservice på telefon 44 51 75 70. De vil hjælpe med at booke forsendelsen for dig. Husk at have modtagerens adresse og e-mail eller telefonnummer klar. Når du booker forsendelsen, får du en 9-cifret kode som du skal skrive på pakken sammen med blindeforsendelsesmærket. Koden sikrer, at:

· pakken bliver registreret ved indleveringen i daoSHOP
· modtageren bliver informeret om, at pakken er på vej
· pakken leveres inden for få dage

Blindeforsendelser til udlandet skal sendes i en emballage, som giver god beskyttelse af indholdet, og som samtidig tillader hurtig og let undersøgelse af dette.

Erstatning
Erstatningsreglerne for adresserede breve gælder også for blindeforsendelser.
 
[bookmark: _Toc25231421][bookmark: _Toc25232529]2.2. Udbringning af post til blinde og svagsynede

Som blind eller stærkt svagsynet har du - jf. postlovens § 9 - mulighed for at søge om, at din post (breve og pakker) leveres til døren og ikke i postkassen eller brevkasseanlægget.
Du kan søge om dette hos Borgerservice i din bopælskommune eller ved at kontakte din lokale konsulent.
Herunder finder du links til borger.dk samt til en liste over Dansk Blindesamfunds lokale konsulenter:

Link: Få mere information på borger.dk
Link: Kontakt din lokale konsulent

PostNord tilbyder desværre ikke længere gratis genudbringning af pakker, hvis disse er bestilt til hjemmelevering. Der tilbydes dog gratis genudbringning af hent-selv pakker (collect), hvis modtager er tilmeldt ordningen ”Levering til døren”.

2.3. Permanent fritagelse fra digital post

Som blind eller stærkt svagsynet har du mulighed for at blive fritaget for Digital Post. Denne fritagelse er tidsubegrænset, og du kan til enhver tid tilmelde dig Digital Post igen, hvis du ønsker det. For at blive fritaget fra Digital Post fra det offentlige, skal du som udgangspunkt møde personligt op på dit lokale borgerservicekontor. Her skal du udfylde en blanket, hvor du skriver under på, at du lever op til mindst et af fritagelseskriterierne. Husk også at medbringe legitimation.

Hent blanketten her (pdf, åbner i nyt vindue)

Hvis du ikke har mulighed for at møde personligt op på Borgerservice, kan der udstedes en fuldmagt til for eksempel et familiemedlem. Blanketten skal udfyldes og afleveres på Borgerservice.
Link: Fuldmagt til anmodning om fritagelse fra Digital Post på andres vegne


